
IEPIRKUMA
(identifikācijas numurs LP 2026/6)

Aprūpes mājās pakalpojums personas dzīvesvietā

NOLIKUMS

I SADAĻA
INFORMĀCIJA PAR IEPIRKUMU

	1.1. Pasūtītājs

	Jūrmalas Labklājības pārvalde
Reģistrācijas Nr. 90000594245
Talsu šoseja 31 k-25, Jūrmala, LV-2016
Pircēja profils - https://www.eis.gov.lv/EKEIS/Supplier/Organizer/25347 
1.2. Iepirkuma priekšmets

	1.2.1.Iepirkuma priekšmets ir aprūpes mājās pakalpojuma nodrošināšana personas dzīvesvietā. 
1.2.2. Piedāvājumā jānorāda cenu vienai personai par vienu pakalpojuma sniegšanas stundu (60 minūtes). 
1.2.3. Piedāvājumam pilnībā jāatbilst tehniskajā specifikācijā minētajām prasībām.


	1.3. CPV kods

	85312400-3 Sociālās aprūpes pakalpojumi, ko nesniedz izmitināšanas iestādes


	1.4. Līguma izpildes laiks un vieta

	1.4.1. Līguma izpildes laiks – 12 (divpadsmit) mēneši.
1.4.2. Līguma izpildes vieta – Jūrmalas valstspilsētas pašvaldības administratīvā teritorija.


	1.5. Iepirkuma procedūra
Iepirkums tiek veikts atbilstoši Publisko iepirkumu likumam[footnoteRef:1]. Iepirkumam piemērota pasūtījuma piešķiršanas kārtība atbilstoši Publisko iepirkumu likuma 10. panta pirmās daļas nosacījumiem. [1:  Publisko iepirkumu likums, skatīt: https://likumi.lv/doc.php?id=287760 ] 



	1.6. Kontaktpersona

	Jūrmalas Labklājības pārvaldes vadītāja vietnieks, sociālā dienesta vadītājs Oļegs Ļaksa, tālr.67093828,  e-pasts: iepirkumi@jurmala.lv un Jūrmalas Labklājības pārvaldes Administratīvās nodaļas vadītāja Laura Viņķe, tālr.67737867, e-pasts: iepirkumi@jurmala.lv


	1.7. Piedāvājumu iesniegšanas vieta un laiks

	1.7.1. Piedāvājumi iesniedzami Elektronisko iepirkumu sistēmas (turpmāk tekstā EIS) e-konkursu apakšsistēmā (https://www.eis.gov.lv/EKEIS/Supplier/). Konkrēts piedāvājumu iesniegšanas termiņš skatāms attiecīgajā Iepirkumu uzraudzības biroja (turpmāk tekstā IUB) tīmekļvietnes paziņojumā un Elektronisko iepirkumu sistēmas e-konkursu apakšsistēmā.
1.7.2. Ārpus EIS e-konkursu apakšsistēmas iesniegtie piedāvājumi tiks atgriezti iesniedzējiem. 
1.7.3. Ja konstatēti EIS darbības traucējumi, kuru dēļ nav bijis iespējams iesniegt piedāvājumus kopumā vismaz divas stundas pēdējo 24 (divdesmit četru) stundu laikā vai 10 (desmit) minūtes pēdējo četru stundu laikā līdz piedāvājumu iesniegšanas termiņa beigām, sistēmas turētājs pēc sistēmas darbības atjaunošanas pārceļ piedāvājumu iesniegšanas termiņu par vienu darbdienu. Sistēmas darbības atjaunošanas dienā tajā ievieto paziņojumu par sistēmas darbības traucējumiem, norādot iepirkumus un iepirkuma procedūras, kuru termiņi pārcelti. Šāda termiņa pārcelšana nav uzskatāma par grozījumiem iepirkuma vai iepirkuma procedūras dokumentos vai par piedāvājumu vai pieteikumu iesniegšanas termiņa pagarināšanu Publisko iepirkumu likuma 35. panta trešās daļas izpratnē.
1.7.4. Piedāvājumu noformē atbilstoši nolikuma 5.pielikuma “Prasības piedāvājuma noformēšanai un iesniegšanai” noteikumiem.



	1.8. Piedāvājumu atvēršanas vieta un laiks

	1.8.1. Piedāvājumu atvēršana notiek EIS e-konkursu apakšsistēmā. Piedāvājumu atvēršanas laiks skatāms attiecīgajā IUB tīmekļvietnes paziņojumā un EIS sistēmas e-konkursu apakšsistēmā.
1.8.2. Pasūtītājs publicē pretendentu iesniegto finanšu piedāvājumu apkopojumu EIS e-konkursu apakšsistēmā pēc piedāvājumu atvēršanas līdz attiecīgās darba dienas beigām.
1.8.3. Ja ir iesniegts iesniegums Iepirkumu uzraudzības birojā attiecībā uz prasībām, kas noteiktas iepirkuma nolikumā vai paziņojumā par līgumu, tad pasūtītājs rīkojas Ministru kabineta 2017.gada 28.februāra noteikumu Nr.107 “Iepirkumu procedūru un metu konkursu norises kārtība”  14.punktā noteiktajā kārtībā.


	1.9. Iepirkuma procedūras dokumenti

	1.9.1. Nolikumam ar pielikumiem ir nodrošināta tieša un brīva elektroniskā pieeja pasūtītāja pircēja profilā EIS. 
1.9.2. EIS reģistrēta ieinteresētā persona var reģistrēties kā nolikuma saņēmējs, skatīt: https://www.eis.gov.lv/EIS/Publications/PublicationView.aspx?PublicationId=883.


	1.10. Papildu informācija

	1.10.1.Jebkura papildu informācija, kas tiks sniegta saistībā ar šo iepirkumu, tiks publicēta pasūtītāja pircēja profilā EIS. Ieinteresētai personai ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.
1.10.2.Ja piegādātājs papildu informāciju ir pieprasījis, izmantojot EIS – komisija papildu informāciju piegādātājam sniedz, ievietojot šo informāciju EIS, pie iepirkuma dokumentiem, norādot arī uzdoto jautājumu, kā arī, izmantojot EIS pieejamos rīkus, nosūta piegādātājam.
1.10.3.Ja piegādātājs papildu informāciju pieprasījis, nosūtot papildu informācijas pieprasījumu uz iepirkuma dokumentos norādīto e-pastu, nosūtot pa pastu, vai iesniedzot personīgi, komisija papildu informāciju piegādātājam sniedz, to nosūtot piegādātājam uz tā norādīto e-pasta adresi, vienlaikus ievietojot šo informāciju EIS pie iepirkuma dokumentiem, norādot arī uzdoto jautājumu.




II SADAĻA
PRASĪBAS PRETENDENTIEM UN IESNIEDZAMIE DOKUMENTI

	Prasība:
	Iesniedzamais dokuments:

	2.1. Pretendents ir piegādātājs, kurš ir iesniedzis piedāvājumu. Piegādātājs var būt normatīvajos aktos noteiktā kārtībā reģistrēta juridiska persona vai šādu personu apvienība jebkurā to kombinācijā, kas attiecīgi piedāvā tirgū sniegt pakalpojumus.
	a) Pieteikums dalībai iepirkumā (pēc formas – nolikuma 1.pielikums).
b)  Apliecinājums par neatkarīgi izstrādātu piedāvājumu (pēc formas – nolikuma 3.pielikums).

	2.2. Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. 
Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
	a)	Pretendents pierāda pasūtītājam, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā līguma izpildē.
b)	Pretendenta un personas, uz kuras saimnieciskajām un finansiālajām iespējām pretendents balstās, savstarpēji parakstīts apliecinājums vai noslēgta vienošanās, kurā  norādīts, ka persona, uz kuras saimnieciskajām un finansiālajām iespējām pretendents balstās, uzņemas solidāro atbildību par iepirkuma līguma izpildi, kā arī norādīts, kādā veidā un/vai formā šī persona ir paredzējusi uzņemties solidāro atbildību par iepirkuma līguma izpildi.

	2.3. Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. 
	Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, atbildības sadalījums starp apvienības dalībniekiem, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu.

	2.4. Pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas nolikuma 2.5.punkts, 2.6.punkts, 2.7.punkts un 2.8.punkts, bet pārējos nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē.
	

	2.5.  Uz Pretendentu nav attiecināmi Publisko iepirkumu likuma 42. panta otrās daļas 2. un 4. punktā noteiktie izslēgšanas gadījumi.
Pasūtītājs pārbaudi veiks arī attiecībā uz Publisko iepirkumu likuma 42. panta trešās daļas 1., 2. un 3.punktā minētajām personām.
	Komisija pretendentu izslēgšanas gadījumus pārbauda Publisko iepirkumu likuma 42. pantā noteiktajā kārtībā.
Ja komisija konstatē, ka pretendents būtu izslēdzams no dalības iepirkumā, pamatojoties uz šajā punktā norādītajiem iemesliem, tas (atbilstoši attiecīgajam izslēgšanas gadījuma veidam) rīkojas saskaņā ar likuma 42. pantā un/vai 43.pantā paredzētajiem risinājumiem un noteikto kārtību.

	2.6. Pretendentu, kuram būtu piešķiramas līguma slēgšanas tiesības, izslēdz no turpmākās dalības iepirkuma procedūrā, ja uz pretendentu ir attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas gadījumi.
	Pretendentu izslēgšanas gadījumi tiks pārbaudīti Starptautisko un Latvijas Republikas nacionālo sankciju likuma 11.1 pantā noteiktajā kārtībā.

Komisija pārbauda pretendentu tīmekļvietnē: https://www.lursoft.lv/. 

Ārvalstu uzņēmumiem jāiesniedz:
- attiecīgas ārvalstu iestādes izziņa par valdes/ padomes sastāvu;
- pretendenta apliecinājums, ka izziņā norādītā informācija joprojām ir aktuāla.

	[bookmark: _Hlk532465429]2.7. Pretendents ir reģistrēts komercreģistrā vai līdzvērtīgā reģistrā ārvalstīs normatīvajos aktos noteiktajā kārtībā atbilstoši attiecīgās (izcelsmes) valsts  normatīvo aktu prasībām.

	a) Komisija pārliecinās par pretendenta reģistrācijas faktu pēc Uzņēmumu reģistra datiem tīmekļvietnē https://www.ur.gov.lv;
b) Ārvalstī reģistrētam pretendentam, kas nav reģistrēts Uzņēmumu reģistrā, reģistrācija ir jāapliecina atbilstoši attiecīgās valsts nosacījumiem (piemēram, norādot publiski pieejamu reģistru, kur pasūtītājs varētu pārliecināties par pretendenta reģistrācijas faktu).

	2.8. Pretendents ir reģistrēts Sociālo pakalpojumu sniedzēju reģistrā aprūpe mājās  sociālā pakalpojuma sniegšanai, attiecīgi ir tiesīgs sniegt tehniskajā specifikācijā minēto pakalpojumu.


Prasība attiecas  uz katru personālsabiedrības vai piegādātāju apvienības biedru (ja piedāvājumu iesniedz personālsabiedrība, vai piegādātāju apvienība) vai apakšuzņēmēju, kas līguma izpildē sniegs tehniskajās specifikācijās minētos pakalpojumus.
	a) Komisija pārliecinās par pretendenta reģistrācijas faktu Sociālo pakalpojumu sniedzēju reģistrā Labklājības ministrijas tīmekļa vietnē: https://vspmis.lm.gov.lv/Public/PublicetsPakalpojums publiskotajā sarakstā.  

b) ārvalstī reģistrētam pretendentam, ja tas nav reģistrēts Sociālo pakalpojumu sniedzēju reģistrā konkrētā sociālā pakalpojuma sniegšanai, jāiesniedz apliecinājums, ka līguma slēgšanas tiesību piešķiršanas gadījumā tas tiks reģistrēts Sociālo pakalpojumu sniedzēju reģistrā konkrētā sociālā pakalpojuma sniegšanai ne vēlāk kā 14 dienu laikā no lēmuma par līguma slēgšanas tiesību piešķiršanu. Ja pretendents minētajā reģistrā netiks reģistrēts, līgums ar šādu pretendentu netiks slēgts.

	2.9. Pretendents iepriekšējo 3 (trīs) gadu laikā (2023. – 2025. gads) un 2026. gadā līdz piedāvājuma iesniegšanas termiņam viena vai vairāku līgumu ietvaros ir sniedzis aprūpes mājās pakalpojumu personas dzīvesvietā kopumā vismaz 46 800 stundu apmērā.
	Lai apliecinātu Pretendenta atbilstību Nolikuma prasībām, Pretendentam  piedāvājumā jāpievieno aizpildīts Nolikuma 9.pielikums “Informācija par Pretendenta profesionālo pieredzi”.
Papildus jāpievieno dokumenti, kas apliecina aizpildītā Nolikuma 9.pielikumā sniegtās informācijas patiesumu - jebkurš dokuments, kas apliecina Pretendenta profesionālās pieredzes atbilstību Nolikumā noteiktajām prasībām.

	2.10. Pretendents visā līguma īstenošanas periodā nodrošina pakalpojuma savlaicīgai un kvalitatīvai īstenošanai nepieciešamos tehniskos un personāla resursus. 
	Pretendenta apliecinājums (nolikuma 2.pielikums – Tehniskais - finanšu piedāvājums).

	2.11. Pretendenta piesaistītajiem apakšuzņēmējiem ir visi nepieciešamie sertifikāti, licences un atļaujas norādīto darba daļu veikšanai.
	a) Informāciju par apakšuzņēmējiem, ja tādi paredzēti, norāda  formā “Pieteikums dalībai iepirkumā” (nolikuma 1.pielikums).
b) Piedāvājumam pievieno vienošanos ar katru apakšuzņēmēju par konkrētu darbu izpildi vai apakšuzņēmēja apliecinājumu par dalību līguma izpildē konkrētā pozīcijā, norādot veicamos darbus, ja līgums tiktu piešķirts pretendentam (ja attiecas).

	2.12. Pretendents ir iesniedzis tehnisko - finanšu piedāvājumu konkursam.
	Tehniskais - finanšu piedāvājums (pēc formas – nolikuma 2.pielikums). 





III SADAĻA
PIEDĀVĀJUMA IZVĒRTĒŠANAS KRITĒRIJS


	3.1. Pamatojoties uz Publisko iepirkumu likuma 51.pantu, Komisija piešķir līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā tikai piedāvāto pakalpojuma maksu par vienu pakalpojuma sniegšanas stundu (60 minūtes).  
3.2. Iepirkuma rezultātā tiks slēgts līgums ar iepirkuma prasībām atbilstošu pretendentu, kurš piedāvās zemāko pakalpojuma cenu par vienu pakalpojuma sniegšanas stundu (60 minūtes). Papildu izmaksas līguma darbības laikā netiks pieļautas. 




IV SADAĻA
PIELIKUMI

	1.pielikums
	Pieteikums dalībai iepirkumā

	
	

	2.pielikums
	Tehniskais - finanšu piedāvājums

	
	

	3.pielikums
	Apliecinājums par neatkarīgi izstrādātu piedāvājumu

	
	

	4.pielikums
	Tehniskā specifikācija 

	
	

	5. pielikums
	Prasības piedāvājuma noformēšanai un iesniegšanai

	
	

	6. pielikums
	Vērtēšanas nosacījumi

	
	

	7.pielikums
	Pakalpojuma līguma projekts

	
	

	8.pielikums
	Līguma projekts


	[bookmark: _Hlk163046355]9.pielikums
	Informācija par Pretendenta profesionālo pieredzi




Iepirkuma  LP 2026/6
nolikuma 5.pielikums

PRASĪBAS PIEDĀVĀJUMA NOFORMĒŠANAI UN IESNIEGŠANAI

	1. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:
1.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
1.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
1.3. elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).


	2. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.

	3. Sagatavojot piedāvājumu, Pretendents ievēro, ka:
3.1. piedāvājuma dokumenti jāaizpilda elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā;
3.2. Tehniskā - finanšu piedāvājuma forma (nolikuma 2.pielikums) jāaizpilda pilnībā, nemainot Pasūtītāja noteikto secību un pozīciju skaitu, visas cenas un summas norādot euro, noapaļojot ar 2 (divām) decimālzīmēm aiz komata;
3.3. dokumentus paraksta pretendenta paraksttiesīga amatpersona vai pilnvarota persona. Ja dokumentus paraksta pilnvarotā persona, pretendenta piedāvājumam pievieno attiecīgās pilnvaras apliecinātu kopiju;
3.4. dokumentus Pretendents pēc saviem ieskatiem ir tiesīgs iesniegt elektroniskā formā, gan parakstot ar Elektronisko iepirkumu sistēmas piedāvāto elektronisko parakstu, gan parakstot ar drošu elektronisko parakstu.


	4. Pretendents drīkst iesniegt tikai vienu piedāvājuma variantu. Ja pretendents iesniegs vairākus piedāvājuma variantus, tie visi tiks atzīti par nederīgiem.

	5. Pretendentam jāiesniedz dokumenti, kas aizpildīti atbilstoši nolikumam klāt pievienoto veidlapu formai. 


	6. Pretendentam piedāvājums jāiesniedz latviešu valodā. Ja piedāvājumā iekļaujamā informācija ir citā valodā, pretendents pievieno tulkojumu latviešu valodā, kas sagatavots atbilstoši normatīvajiem aktiem par kārtību, kādā apliecināmi dokumentu tulkojumi valsts valodā[footnoteRef:2]. [2:  Latvijas Republikā spēkā Ministru kabineta 2000.gada 22.augusta noteikumi Nr.291 “Kārtība, kādā apliecināmi dokumentu tulkojumi valsts valodā”, skatīt: http://likumi.lv/doc.php?id=10127. ] 



	7. Pretendents ir tiesīgs visu piedāvājumā iesniegto dokumentu atvasinājumu un tulkojumu pareizību apliecināt ar vienu apliecinājumu. Ja pasūtītājam radīsies šaubas par iesniegtās dokumenta kopijas autentiskumu, tas pieprasīs, lai pretendents uzrāda dokumenta oriģinālu vai iesniedz apliecinātu dokumenta kopiju (Dokuments iesniedzams e-konkursu apakšsistēmas sadaļā “Citas prasības”).


	8. Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Ja piedāvājums vai kāda tā daļa satur komercnoslēpumu, pretendents norāda, kura informācija ir komercnoslēpums un kāds ir šāda statusa tiesiskais pamats. Piegādātājs nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem.


	9. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.


	10. Tiek uzskatīts, ka pretendenti, iesniedzot savus piedāvājumus, apliecina, ka ir iepazinušies un piekrīt nolikuma un tā pielikumu, tajā skaitā iepirkuma līguma projekta, nosacījumiem, kā arī ir iepazinušies ar visiem spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām. 


	11. Iesniedzot piedāvājumu, Pretendents pilnībā atzīst visus nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.


	12. Piegādātāju apvienība, attiecībā uz kuru pieņemts lēmums slēgt līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.


	13. Elektronisko iepirkumu sistēmas e-konkursu apakšsistēma nodrošina piedāvājumu pirmā līmeņa šifrēšanu. Ja pretendents piedāvājuma datu aizsardzībai izmantojis piedāvājuma šifrēšanu, pretendentam, ne vēlāk ka 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz derīga elektroniskā atslēga ar paroli šifrētā dokumenta atvēršanai.


	14. Saskaņā ar Publisko iepirkumu likuma 60.panta desmito daļu, pasūtītājs publicēs noslēgtā iepirkuma līguma tekstu Pasūtīja pircēja profilā Elektronisko iepirkumu sistēmā.





Iepirkuma  LP 2026/6
nolikuma 6.pielikums

VĒRTĒŠANAS NOSACĪJUMI

	1. Iepirkumu veic ar Jūrmalas Labklājības pārvaldes 2026.gada 3. marta rīkojumu Nr. 1.1-9/14 “Par Jūrmalas Labklājības pārvaldes iepirkumu komisijas izveidi publisko iepirkumu veikšanai Publisko iepirkumu likuma 10. panta noteiktā kārtībā” izveidotā Iepirkumu komisija (nolikumā arī – Komisija).

	2. Piedāvājumu noformējuma pārbaudi, pretendentu atlasi un piedāvājumu vērtēšanu Komisija veic slēgtā sēdē.

	3. Pārbaudot piedāvājumu atbilstību nolikumā izvirzītajām prasībām, Komisija pārbauda atbilstību noformējuma prasībām, atbilstību pretendentu atlases prasībām, un veic piedāvājuma izvēli.

	4. Piedāvājumu noformējuma pārbaudes, pretendentu atlases un piedāvājumu vērtēšanas laikā Komisija nodrošina piedāvājumu glabāšanu tā, lai tiem nevarētu piekļūt personas, kas nav iesaistītas piedāvājuma noformējuma pārbaudē, pretendentu atlasē un piedāvājumu vērtēšanā.

	5. Ja Komisijai rodas šaubas par iesniegtā dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju.

	6. Piedāvājumu vērtēšanas gaitā Komisija ir tiesīga pieprasīt, lai tiek izskaidrota piedāvājumā iekļautā informācija.

	7. Ja Komisija pieprasa, lai pretendents precizē iesniegto informāciju, tā nosaka termiņu, līdz kuram pretendentam jāsniedz atbilde.

	8. Ja pretendents neiesniedz Komisijas pieprasītās ziņas vai paskaidrojumus, Komisija piedāvājumu vērtē pēc tiem dokumentiem, kas ir iekļauti piedāvājumā.

	9. Piedāvājuma noformējuma pārbaudei, pretendentu atlasei, kā arī piedāvājumu vērtēšanai un salīdzināšanai Komisija var pieaicināt ekspertu.

	10. Eksperts nesniedz atzinumu, ja ir ieinteresēts konkrēta pretendenta izvēlē vai darbībā. Pirms darbības sākšanas eksperts paraksta apliecinājumu, ka nav tādu apstākļu, kuru dēļ viņš varētu būt ieinteresēts konkrēta pretendenta izvēlē vai darbībā. Šo apliecinājumu eksperts pievieno atzinumam.

	11. Ekspertam ir tiesības iepazīties ar piedāvājumiem, kā arī lūgt Komisiju pieprasīt no pretendenta papildu informāciju, kas ir nepieciešama atzinuma sagatavošanai.

	12. Eksperts piedāvājumā ietverto un pretendenta papildus sniegto informāciju drīkst izmantot tikai sava atzinuma sniegšanai.

	13. Ja Komisija konstatē, ka pretendents neatbilst nolikumā izvirzītajām kvalifikācijas prasībām vai pretendenta Tehniskais - finanšu piedāvājums neatbilst nolikumā izvirzītajā prasībām Komisijai ir tiesības noraidīt pretendentu vai pretendenta piedāvājumu un neizskatīt to nākamajā izvērtēšanas posmā.

	14. Triju darba dienu laikā pēc lēmuma pieņemšanas Komisija informē visus Pretendentus par pieņemto lēmumu, nosūtot uz Pretendenta e-adresi. Ja pretendentam nav e-adreses, informācija par rezultātiem tiks nosūtīta uz pieteikumā norādīto elektroniskā pasta adresi. 

